als_Latn dik_Latn sag_Latn
Osmani: Pres të shënojmë gol kundër RabotniçkitPublikuar 2 weeks ago në Lajmpress
Trajneri i futbollistëve të Renovës, Qatip Osmani, ka deklaruar se bardhekaltrit nuk do të mbrohen në ndeshjen e parë gjysmëfinale të kupës së Maqedonisë kundër Rabotnickit, e cila luhet të mërkurën (14:00) në stadiumin e qytetit në Shkup.
“Jo, nuk do të mbrohemi, përkundrazi do të luajmë një lojë ofensive. Rabotnicki është një ekip shumë cilësor dhe ne do të mundohemi të japim maksimumin nga vetja për të nxjerrë një rezultat të mirë nga kjo ndeshje. Është mirë që luhen dy ndeshje dhe do të përpiqemi të shënojmë gol, pasi me gol të shënuar si mysafir shanset për të luajtur në finale janë edhe më të mëdha”, tha për "Lajm", Qatip Osmani, trajner i Renovës.
Ai theksoi se Renova do të luaj me formacionin më të mirë kundër Rabotnickit.
“Po, në terren do të dalin lojtarët më të mirë të ekipit, ata të cilët kanë luajtur edhe në këto tre ndeshje të para të sezonit pranveror. Na mungon vetëm Mecinovic, por do të gjejmë zëvendësim për të. Me rëndësi është të koncentrohemi në lojë ndaj kundërshtarit të së mërkurës dhe të dalim me rezultat pozitiv. Për Renovën janë shumë me rëndësi kupa dhe kampionati”, deklaroi Qatip Osmani. Në ndeshjen tjetër gjysmëfinale të kupës takohen H. Turnovo dhe Teteks./lajm/
als_Latn als_Latn als_Latn als_Latn als_Latn